Sep 15,2017
ప్రభుత్వ హోటళ్లు విక్రయిస్తాం: మంత్రి
కొచ్చి: ప్రభుత్వ రంగంలోని పర్యాటక అభివృద్ధి కార్పొరేషన్‌ (ఐటీడీసీ) ఆధీనంలోని పలు హోటళ్లను ప్రయివేటీకరించాలని కేంద్ర ప్రభుత్వం నిర్ణయించింది. నష్టాలో నడుస్తున్న దాదాపు 16 హోటళ్లలో 14 హోటళ్లను ప్రయివేటకు విక్రయించనున్నట్టుగా కేంద్ర పర్యటక శాఖ మంత్రి ఆల్ఫాన్స్‌ కన్నంతనూ తెలిపారు. హోటళ్లను నిర్వహిస్తూ డబ్బులు సంపాదించడం ప్రభుత్వ పని కాదని ఆయన అన్నారు. అందుకే ప్రభుత్వ ఆధీనంలోని హోటళ్లను ప్రయివేటుకు విక్రయించనున్నట్టుగా ఆయన తెలిపారు. దేశ రాజధానిలో ఉన్న అశోకా హోటల్‌ను మాత్రం సర్కారు ఆధీనంలోనే ఉంచుకొని.. దానిని మేటి అంతర్జాతీయ హోటల్‌గా మార్చనున్నట్టుగా తెలిపారు.
మీ స్నేహితులకు రికమెండ్ చెయ్యండి